
1.
Par 2026. gada 3. jūlijā noslēgtā telpu nomas līguma pārjaunošanu 
[bookmark: _GoBack]
[bookmark: _Hlk99637110]Ogres novada pašvaldībā (turpmāk – Pašvaldība) 2026. gada 8. jūlijā saņemts [Vārds Uzvārds], personas kods [personas kods], un vienlaicīgi sabiedrības ar ierobežotu atbildību “E.K.J”, reģistrācijas Nr. 40203749681, juridiskā adrese: Krasta iela 3, Birzgale, Birzgales pag., Ogres nov., LV-5033 (turpmāk – SIA “E.K.J”), valdes locekļa (turpmāk kopā – Iesniedzējs), 2026. gada 8. jūlija iesniegums, reģistrācijas Nr. 2-4.2/2069 (turpmāk – Iesniegums). 
Iesniegumā norādīts, ka Iesniedzējs, kā fiziska persona piedalījies kafejnīcas telpu, Parka ielā 3, Lielvārdē, nomas tiesību izsolē un savas cilvēciskās kļūdas dēļ pieteicies izsolē kā privātpersona, nevis juridiska persona, kā rezultātā ieguva minēto telpu nomas tiesības kā fiziska persona nevis, kā bija plānojis telpu nomas tiesības iegūt savam uzņēmumam SIA "E.K.J".
Ņemot vērā radušos situāciju, Iesniedzējam, kā fiziskai personai nav iespējams veikt saimniecisko darbību iznomātajās telpās, lai ierīkotu kafejnīcu un sniegtu ēdināšanas pakalpojumus, tādēļ Iesniegumā Iesniedzējs lūdz Pašvaldību izvērtēt iespēju telpu nomas līgumu pārslēgt ar Iesniedzēja uzņēmumu SIA "E.K.J".
Izskatot Iesniegumu, Pašvaldības dome konstatē: 
1) Pašvaldības dome 2023. gada 27. janvārī pieņēma lēmumu “Par kafejnīcas telpu ēkā ar kadastra apzīmējumu 7413 002 0520 001, Parka ielā 3, Lielvārdē, Ogres nov., nomas tiesību izsoli” (sēdes protokols Nr. 1; 17.);
2) saskaņā ar Pašvaldības mantas novērtēšanas un izsoles komisijas (turpmāk – Komisija) 2026. gada 19. jūnija lēmumu “Par kafejnīcas telpu ēkā ar kadastra apzīmējumu 7413 002 0520 001, Parka ielā 3, Lielvārdē, Ogres nov., nomas tiesību 6. kārtas izsoles norises un rezultātu apstiprināšanu” (protokols Nr. KO.14/105), (turpmāk – Lēmums) par izsoles uzvarētāju atzīts [Vārds Uzvārds]  (p.k. [personas kods]), adrese - Krasta iela 3, Birzgale, Ogres novads;
3) pamatojoties uz Komisijas Lēmumu 2026. gada 3. jūlijā ar Iesniedzēju kā fizisku personu noslēgts telpu nomas līgums, reģistrēs Pašvaldībā ar Nr.10-7.2/2026-118.
Civillikuma 1867. pants noteic, ka katru saistību tiesību var atcelt, pārvēršot to jaunā, ar dalībnieku sevišķu līgumu, ko sauc par pārjaunojumu.
Publiskas personas mantas iznomāšanas kārtību un izņēmumus, kā arī nomas maksas noteikšanas metodiku un izņēmumus, noteic Ministru kabineta 2018. gada 20. februāra noteikumi Nr. 97 “Publiskas personas mantas iznomāšanas noteikumi” (turpmāk – Noteikumi).
	Noteikumu 16. punkts noteic, ka Iznomātājam ir tiesības, nerīkojot izsoli un ievērojot šo noteikumu 14. punktā minētos nosacījumus, pārjaunot nomas līgumu, nepasliktinot iznomātājam iepriekš slēgtā nomas līguma nosacījumus un ievērojot šādus nosacījumus:
1) pārjaunojuma gadījumā līguma termiņu skaita no sākotnējā līguma noslēgšanas dienas un nomas maksas apmēru pārskata ne retāk kā Publiskas personas finanšu līdzekļu un mantas izšķērdēšanas novēršanas likumā noteiktajā termiņā šajos noteikumos noteiktajos gadījumos;
2) ja, pārjaunojot nomas līgumu, nomas objektu izmanto saimnieciskai darbībai un samazinātas nomas maksas piemērošanas gadījumā atbalsts nomniekam kvalificējams kā komercdarbības atbalsts, nomas maksu nosaka atbilstoši neatkarīga vērtētāja noteiktajai tirgus nomas maksai, ja tā ir augstāka nekā noteiktā nomas maksa;
3) ja, pārjaunojot nomas līgumu, nomas objektu neizmanto saimnieciskai darbībai un samazinātas nomas maksas piemērošanas gadījumā atbalsts nomniekam nav kvalificējams kā komercdarbības atbalsts, nomas maksu var nemainīt, ja tā ir noteikta izsoles kārtībā vai atbilstoši neatkarīga vērtētāja noteiktajai tirgus nomas maksai pēdējo sešu gadu laikā, kā arī ja nomnieks, saskaņojot ar iznomātāju, veicis nomas objektam nepieciešamos un derīgos izdevumus, kas nav amortizēti (atpelnīti) līdz pārjaunojuma līguma noslēgšanai;
4) ja nomas maksas noteikšanā pieaicina neatkarīgu vērtētāju un tā atlīdzības summu ir iespējams attiecināt uz konkrētu nomnieku, tad nomnieks papildus nomas maksai kompensē iznomātājam neatkarīga vērtētāja atlīdzības summu.
Pamatojoties uz Civillikuma 1867. pantu, Ministru kabineta 2018. gada 20. februāra noteikumi Nr. 97 “Publiskas personas mantas iznomāšanas noteikumi” 16. punktu, 

balsojot: ar 12 balsīm "Par" (Artūrs Mangulis, Dace Veiliņa, Egils Helmanis, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Matīss Mežaks, Pāvels Kotāns, Raivis Rubīns, Uldis Skudra), "Pret" – nav, "Atturas" – 3 (Kārlis Avotiņš, Mariss Martinsons, Rūdolfs Kudļa), "Nepiedalās" – nav, 
Ogres novada pašvaldības dome NOLEMJ:

1. [bookmark: _Hlk99637141]Pārjaunot 2026. gada 3. jūlijā starp Ogres novada pašvaldību (turpmāk – Pašvaldība) un [Vārds Uzvārds], personas kods [personas kods], noslēgto telpu nomas līgumu, noslēdzot nekustamā īpašuma Parka ielā 3, Lielvārdē, Ogres nov., nedzīvojamās ēkas – Lielvārdes kultūras nams, kadastra apzīmējums 7413 002 0520 001, sastāvā ietilpstošās kafejnīcas telpas 116,73 m2 platībā, telpu nomas līgumu ar SIA "E.K.J", reģistrācijas Nr. 40203749681, juridiskā adrese: Krasta iela 3, Birzgale, Birzgales pag., Ogres nov., LV-5033 (turpmāk – SIA "E.K.J").
2. Uzdot Pašvaldības Centrālās administrācijas Nekustamo īpašumu pārvaldes nodaļai divu nedēļu laikā sagatavot un organizēt pārjaunojuma līguma starp Ogres novada pašvaldību, [Vārds Uzvārds] un SIA "E.K.J"  noslēgšanu.
3. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja vietnieka J. Iklāva paraksts)

image1.jpeg




